1. ΝΟΜΟΘΕΤ. ΔΙΑΤΑΓΜΑ υπ’ αριθ. 854 της 15/18 Μαρτ. 1971 (ΦΕΚ Α΄ 54) Περί των όρων ιδρύσεως και λειτουργίας πυρηνικών εγκαταστάσεων. Άρθρ.1.-Πυρηνικαί εγκαταστάσεις υπό την έννοιαν του παρόντος νοούνται άπασαι αι εγκαταστάσεις αι προοριζόμεναι δια την παραγωγήν πυρηνικής Ενεργείας, δια την χρησιμοποίησιν, την κατασκευήν, την επεξεργασίαν, την αποθήκευσιν πυρηνικών καυσίμων ή μεγάλων ποσοτήτων ετέρων ραδιενεργών προϊόντων, ως και δια την αποθήκευσιν, κατεργασίαν και διάθεσιν ραδιενεργών καταλοίπων. Άρθρ.2.-1.Δια την εγκατάστασιν εις συγκεκριμένον τόπον, την αλλαγήν του τόπου τούτου, την κατασκευήν και εγκατάστασιν, την μετατροπήν ταύτης, την λειτουργίαν, ως και την μεταβίβασιν δικαιωμάτων επί των εν άρθρ. 1 περιλαμβανομένων πυρηνικών εγκαταστάσεων απαιτούνται προηγουμένως, κατά περίπτωσιν, αι κάτωθι εν παρ. 2 του παρόντος ειδικαί άδειαι εκδιδόμεναι, τη αιτήσει των ενδιαφερομένων, υπό του Υπουργείου Βιομηχανίας μετά γνώμην της Ελληνικής Επιτροπής Ατομικής Ενεργείας. 2.Αι κατά την προηγουμένην παράγραφον απαιτούμεναι ειδικαί άδειαι είναι: α)Άδεια ιδρύσεως εις συγκεκριμένον τόπον ή αλλαγής του τόπου τούτου. β)Άδεια εγκαταστάσεως ή μετατροπής. γ)Άδεια δοκιμών ενάρξεως λειτουργίας. δ)Άδεια κανονικής λειτουργίας. ε)Άδεια μεταβιβάσεως δικαιωμάτων. 3.Δια Β.Δ/των εκδιδομένων τη προτάσει του Υπουργού Βιομηχανίας καθορίζεται η διαδικασία δια την έκδοσιν εκάστης των εν παρ. 2 του παρόντος άρθρου αδειών, αι προϋποθέσεις, οι όροι και αι διοικητικαί ρήτραι δια την χορήγησιν αυτών, τα απαιτούμενα προσόντα του απασχοληθησομένου εις τας πυρηνικάς εγκαταστάσεις προσωπικού, ως και τα της χορηγήσεως εις αυτό των σχετικών αδειών χειρισμού πυρηνικών εγκαταστάσεων. 4.Εις τας κατά τα ανωτέρω χορηγουμένας αδείας περιλαμβάνονται και τα μέτρα ασφαλείας άτινα δέον να λαμβάνωνται κατά την εκτέλεσιν των σχετικών εργασιών εκάστης περιπτώσεως, καθοριζόμενα υπό του Υπουργού Βιομηχανίας μετά την γνώμην της Ελληνικής Επιτροπής Ατομικής Ενεργείας. 5.Ο Υπουργός Βιομηχανίας μετά γνώμην της Ελληνικής Επιτροπής Ατομικής Ενεργείας, δύναται να τροποποιή τα μέτρα ασφαλείας ή και να προβαίνη εις την ανάκλησιν της χορηγηθείσης αδείας εφ’ όσον συντρέχουν λόγοι ασφαλείας. Άρθρ.3.-Δια κοινών αποφάσεων του Υπουργού Βιομηχανίας και των κατά περίπτωσιν αρμοδίων Υπουργών και μετά γνώμην της Ελληνικής Επιτροπής Ατομικής Ενεργείας, καθορίζονται αι γενικαί συνθήκαι ασφαλείας των πάσης Κατηγορίας πυρηνικών εγκαταστάσεων. Άρθρ.4.-Η παρακολούθησις της εφαρμογής των, υπό του Υπουργού Βιομηχανίας καθοριζομένων, κατά περίπτωσιν, μέτρων ασφαλείας κατά την κατασκευήν, ανέγερσιν και λειτουργίαν πυρηνικών εγκαταστάσεων, ανατίθεται εις κρατικόν όργανον, οριζόμενον δι’ αποφάσεως του Υπουργού Βιομηχανίας μετά γνώμην της Ελληνικής Επιτροπής Ατομικής Ενεργείας. Δια της αυτής αποφάσεως, καθορίζονται η σύνθεσις, αι αρμοδιότητες και παν ό,τι αφορά εις την άσκησιν των καθηκόντων του ως άνω οργάνου. Άρθρ.5.-1.Πυρηνικαί εγκαταστάσεις αρμοδιότητος Υπουργείου Εθνικής Αμύνης, εγκαταστάσεις πυρηνικής προώσεως πλοίων, ως και πυρηνικαί εγκαταστάσεις της Ελληνικής Επιτροπής Ατομικής Ενεργείας ή Ανωτάτων Εκπαιδευτικών Ιδρυμάτων, δι’ ερευνητικούς σκοπούς, δεν υπόκεινται εις τας διατάξεις του παρόντος. 2.Τα μέτρα ασφαλείας και η διαδικασία εκδόσεως των σχετικών αδειών, ως και ελέγχου λειτουργίας των εν παρ. 1 του παρόντος άρθρου εγκαταστάσεων, καθορίζονται κατά περίπτωσιν, δια κοινής αποφάσεως του Πρωθυπουργού, του Υπουργού Βιομηχανίας και του κατά περίπτωσιν αρμοδίου Υπουργού, μετά γνώμην της Ελληνικής Επιτροπής Ατομικής Ενεργείας. (Μετά τη σελ. 244,92) Σελ. 244,941 Πυρηνικές Εγκαταστάσεις 13.Ε.θ.1 Άρθρ.6.-1.Όστις εκ προθέσεως α)προβαίνει εις πράξεις ή παραλείψεις δυναμένας να προκαλέσωσι κίνδυνον ζωής ή υγείας εις πρόσωπα, ή βλάβην τινά εις τας εγκαταστάσεις κατά την κατασκευήν και ανέγερσιν αυτών ή την λειτουργίαν των, β)παραβαίνει τας διατάξεις του παρόντος ή των εκτελεστικών αυτού Β.Δ/των και υπουργικών αποφάσεων, ως και τους υπό της εκάστοτε χορηγουμένης αδείας καθοριζομένους όρους, τιμωρείται, εφ’ όσον εξ άλλων διατάξεων δεν προβλέπεται βαρυτέρα ποινή, δια φυλακίσεως τουλάχιστον 2 ετών και δια χρηματικής ποινής μέχρις 1.000.000 δραχμών. 2.Όστις εξ αμελείας γίνεται υπαίτιος των εν τη προηγουμένη παραγράφω πράξεων τιμωρείται δια φυλακίσεως μέχρι δύο ετών. 3.Επί Νομικών Προσώπων δια τας πράξεις των παρ. 1 και 2 του παρόντος άρθρου τιμωρούνται οι κατά τας οικείας οργανικάς διατάξεις εκπροσωπούντες το Νομικόν πρόσωπον ως και οι εντεταλμένοι με την διεύθυνσιν της λειτουργίας της εγκαταστάσεως. 4.Εν περιπτώσει τελέσεως εκ προθέσεως των εν παρ. 1 του παρόντος άρθρου εγκλημάτων καθ’ υποτροπήν, το δικαστήριον δύναται, συν τη επιβολή των προβλεπομένων ποινών, να διατάσση την δήμευσιν της πυρηνικής εν γένει εγκαταστάσεως. 5.Ο εκ προθέσεως και παρανόμως αποκαλύπτων ή καθιστών προσιτά εις τρίτους έγγραφα, σχέδια ή άλλα πράγματα ή ειδήσεις ή γνώσεις ή μεθόδους αφορώντα εις τας πυρηνικάς εγκαταστάσεις και τα οποία έχουν χαρακτηρισθή υπό της Αρχής απόρρητον, τιμωρείται δια φυλακίσεως. Εάν ενήργησε προς το συμφέρον αλλοδαπής Κυβερνήσεως ή αλλοδαπού εν γένει οργανισμού ή αλλοδαπής ιδιωτικής επιχειρήσεως ή πρακτόρων αυτών, τιμωρείται δια προσκαίρου καθείρξεως. Ο εξ αμελείας ενεργών τας ανωτέρω πράξεις τιμωρείται δια φυλακίσεως μέχρι δύο ετών. Κατά την επιμέτρησιν της ποινής, λαμβάνεται υπ’ όψιν υπό του δικαστηρίου ως επιβαρυντική περίπτωσις εάν ο ενεργήσας τας πράξεις ταύτας είχεν υποχρέωσιν τηρήσεως του απορρήτου λόγω υπηρεσιακής αυτού εξαρτήσεως. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 244,942 13.Ε.θ.1 Πυρηνικές Εγκαταστάσεις 